sukhrobnurali/uzbek-legal-corpus huggingface dataset:
“Soliq maslahati milliy standarti (2-sonli SMMS) “Soliq maslahati boʻyicha hisobot va soliq maslahatchilari tashkilotining xulosasini tuzish va mijozga (ishonch bildiruvchiga) taqdim etish tartibi”ni tasdiqlash toʻgʻrisida”gi buyruqqa oʻzgartirishlar kiritish toʻgʻrisida
(order, 2023-07-31)

Oʻzbekiston Respublikasining “Soliq maslahatiga oid faoliyat toʻgʻrisida”gi Qonunining 35-moddasiga muvofiq buyuraman: 1. Oʻzbekiston Respublikasi moliya vazirining 2012-yil 28-maydagi 44-son “Soliq maslahati milliy standarti (2-sonli SMMS) “Soliq maslahati boʻyicha hisobot va soliq maslahatchilari tashkilotining xulosasini tuzish va mijozga (ishonch bildiruvchiga) taqdim etish tartibi”ni tasdiqlash toʻgʻrisida”gi buyrugʻiga (roʻyxat raqami 2375, 2012-yil 28-iyun) (Oʻzbekiston Respublikasi qonun hujjatlari toʻplami, 2012-y., 26-27-son, 299-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning nomi va 1-bandidagi “soliq maslahatchilari tashkilotining xulosasini tuzish va” degan soʻzlar “soliq maslahatiga oid xulosani tuzish hamda” degan soʻzlar bilan almashtirilsin. 2. Ilovada: a) nomidagi “soliq maslahatchilari tashkilotining xulosasini tuzish va” degan soʻzlar “soliq maslahatiga oid xulosani tuzish hamda” degan soʻzlar bilan almashtirilsin; b) muqaddimadan “Oʻzbekiston Respublikasining “Soliq maslahati toʻgʻrisida”gi Qonuniga (Oʻzbekiston Respublikasi Oliy Majlisi palatalarining Axborotnomasi, 2006-yil, 9-son, 497-modda) muvofiq” degan soʻzlar chiqarib tashlansin; v) 1-banddagi “soliq maslahatchilari tashkilotining xulosasini tuzish va” degan soʻzlar “soliq maslahatiga oid xulosani tuzish hamda” degan soʻzlar bilan almashtirilsin; g) 9-band quyidagi tahrirda bayon etilsin: “9. Hisobotning har bir sahifasi soliq maslahati boʻyicha xizmatlar koʻrsatgan soliq maslahatchisi, soliq maslahatchilari tashkilotining rahbari tomonidan imzolanadi va mazkur tashkilotning muhri (mavjud boʻlgan taqdirda) bilan tasdiqlanadi.”; d) III1 bobning nomi qoʻyidagi tahrirda bayon etilsin: “III1 bob. Soliq maslahatiga oid xulosa”; e) 121-bandda: birinchi xatboshi quyidagi tahrirda bayon etilsin: “Soliq maslahatiga oid xulosa (keyingi oʻrinlarda xulosa deb yuritiladi) — soliq maslahatiga doir shartnomada nazarda tutilgan xizmatlarni koʻrsatgan soliq maslahatchisining fikrini oʻz ichiga olgan hujjat.”; ikkinchi xatboshi chiqarib tashlansin; j) 122-bandda: ikkinchi xatboshidagi “Soliq maslahatchilari tashkilotining xulosasi” degan soʻzlar “Soliq maslahatiga oid xulosa” degan soʻzlar bilan almashtirilsin; toʻrtinchi xatboshi chiqarib tashlansin; beshinchi xatboshi toʻrtinchi xatboshi deb hisoblansin; z) 124-band quyidagi tahrirda bayon etilsin: “124. Xulosa soliq maslahati boʻyicha xizmatlar koʻrsatgan soliq maslahatchisi, soliq maslahatchilari tashkilotining rahbari tomonidan imzolanadi va mazkur tashkilotning muhri (mavjud boʻlgan taqdirda) bilan tasdiqlanadi.”.
Budjet tashkilotlari va budjet mablagʻlari oluvchilarning xarajatlar smetasi va shtat jadvallarini tuzish, tasdiqlash va roʻyxatdan oʻtkazish tartibi toʻgʻrisidagi nizomning 72-bandiga oʻzgartirish kiritish toʻgʻrisida
(order, 2023-07-31)

Oʻzbekiston Respublikasining “Davlat qarzi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2014-yil 14-noyabrdagi 74-son buyrugʻi (roʻyxat raqami 2634, 2014-yil 15-dekabr) (Oʻzbekiston Respublikasi qonun hujjatlari toʻplami, 2014-y., 51-son, 612-modda) bilan tasdiqlangan Budjet tashkilotlari va budjet mablagʻlari oluvchilarning xarajatlar smetasi va shtat jadvallarini tuzish, tasdiqlash va roʻyxatdan oʻtkazish tartibi toʻgʻrisidagi nizomning 72-bandi “k” kichik bandidagi “davlat qarzini toʻlash va unga xizmat koʻrsatish” degan soʻzlar “davlat qarzi boʻyicha xizmat koʻrsatish” degan soʻzlar bilan almashtirilsin. 2. Mazkur buyruq 2023-yil 2-avgust kunidan eʼtiboran kuchga kiradi.
Budjet tasnifini qoʻllash boʻyicha yoʻriqnomaga oʻzgartirishlar kiritish toʻgʻrisida
(order, 2023-07-31)

Oʻzbekiston Respublikasining 2023-yil 29-apreldagi OʻRQ-836-son “Davlat qarzi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2010-yil 20-avgustdagi 65-son buyrugʻi (roʻyxat raqami 2146, 2010-yil 11-oktabr) (Oʻzbekiston Respublikasi qonun hujjatlari toʻplami, 2010-y., 40-41-son, 356-modda) bilan tasdiqlangan Budjet tasnifini qoʻllash boʻyicha yoʻriqnomaga ilovaga muvofiq oʻzgartirishlar kiritilsin. 2. Mazkur buyruq 2023-yil 2-avgust kunidan eʼtiboran kuchga kiradi. 1. 54-banddagi “gʻazna majburiyatlari” degan soʻzlar “davlat gʻaznachilik obligatsiyalari” degan soʻzlar bilan almashtirilsin. 2. 4-ilovaning 7 017 103 qatoridagi “gʻazna majburiyatlari” degan soʻzlar “davlat gʻaznachilik obligatsiyalari” degan soʻzlar bilan almashtirilsin.
Xorijiy aviakompaniyalarning havo kemalari uchun moʻljallangan aviakerosin mahsulotini bojxona rasmiylashtiruvidan oʻtkazish qoidalariga oʻzgartirishlar kiritish toʻgʻrisida
(order, 2023-07-31)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi Farmoni va Oʻzbekiston Respublikasi Vazirlar Mahkamasining 2020-yil 9-apreldagi 210-son “Bojxona ombori, erkin ombor va boj olinmaydigan savdo doʻkoni faoliyatini litsenziyalash yuzasidan davlat xizmatlarini koʻrsatishning maʼmuriy reglamentlarini tasdiqlash toʻgʻrisida”gi qaroriga muvofiq buyuraman: 1. Oʻzbekiston Respublikasi Davlat bojxona qoʻmitasining 2013-yil 5-noyabrdagi 01-02/12-29-son qarori (roʻyxat raqami 2525, 2013-yil 18-noyabr) (Oʻzbekiston Respublikasi qonun hujjatlari toʻplami, 2013-y., 47-son, 619-modda) bilan tasdiqlangan Xorijiy aviakompaniyalarning havo kemalari uchun moʻljallangan aviakerosin mahsulotini bojxona rasmiylashtiruvidan oʻtkazish qoidalarga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Transport vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. 1-bandda: oltinchi xatboshidagi “Oʻzbekiston havo yoʻllari” milliy aviakompaniyasining” degan soʻzlar “Uzbekistan Airports” aksiyadorlik jamiyatining” degan soʻzlar bilan almashtirilsin; sakkizinchi xatboshidagi “Davlat bojxona qoʻmitasining” degan soʻzlar “Iqtisodiyot va moliya vazirligi huzuridagi Bojxona qoʻmitasining” degan soʻzlar bilan almashtirilsin. 2. 2-banddagi “Vazirlar Mahkamasining 2003-yil 20-noyabrdagi 523-son qarori (Oʻzbekiston Respublikasi qonun hujjatlari toʻplami, 2003-y., 22-son, 224-modda) bilan tasdiqlangan Bojxona ombori faoliyatini litsenziyalash toʻgʻrisida nizom” degan soʻzlar “Vazirlar Mahkamasining 2020-yil 9-apreldagi 210-son qarori bilan tasdiqlangan Bojxona ombori faoliyatini litsenziyalash yuzasidan davlat xizmatlarini koʻrsatishning maʼmuriy reglamenti” degan soʻzlar bilan almashtirilsin. 3. 19-band quyidagi tahrirda bayon etilsin: “19. Bojxona omborining egasi bojxona omboriga joylashtirilgan va undan chiqarilgan aviakerosin mahsulotlari boʻyicha Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasining axborot tizimida ushbu aviakerosin mahsulotlarining joylashtirilishi va undan chiqarilishi toʻgʻrisida belgi qoʻygan holda, avtomatlashtirilgan hisobni yuritadi.”.
Spirtli ichimliklar, giyohvandlik vositalari, psixotrop yoki aql-iroda faoliyatiga taʼsir etuvchi boshqa moddalarni muntazam ravishda isteʼmol qilayotgan voyaga yetmaganlarni aniqlash, hisobga olish, tekshirish va tibbiy-ijtimoiy reabilitatsiya qilish tartibi toʻgʻrisidagi nizomga oʻzgartirishlar kiritish haqida
(order, 2023-07-31)

Oʻzbekiston Respublikasi Prezidentining 2021-yil 9-avgustdagi PF-6275-son “Bola huquqlarining kafolatlarini taʼminlash tizimini yanada takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi sogʻliqni saqlash vazirining 2011-yil 17-yanvardagi 18-son buyrugʻi (roʻyxat raqami 2215, 2011-yil 11-aprel) (Oʻzbekiston Respublikasi qonun hujjatlari toʻplami, 2011-y., 15-son, 154-modda) bilan tasdiqlangan Spirtli ichimliklar, giyohvandlik vositalari, psixotrop yoki aql-iroda faoliyatiga taʼsir etuvchi boshqa moddalarni muntazam ravishda isteʼmol qilayotgan voyaga yetmaganlarni aniqlash, hisobga olish, tekshirish va tibbiy-ijtimoiy reabilitatsiya qilish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadan “Giyohvandlik vositalari va psixotrop moddalar toʻgʻrisida”gi (Oʻzbekiston Respublikasi Oliy Majlisining Axborotnomasi, 1999-y., 9-son, 210-modda) va “Voyaga yetmaganlar oʻrtasida nazoratsizlik va huquqbuzarliklarning profilaktikasi toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 39-son, 341-modda) qonunlari va Oʻzbekiston Respublikasi Vazirlar Mahkamasining 2011-yil 17-yanvardagi 13-son “Voyaga yetmaganlar ishlari boʻyicha komissiyalar faoliyatini takomillashtirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 3-son, 23-modda) muvofiq” degan soʻzlar chiqarib tashlansin. 2. 3-banddagi “voyaga yetmaganlar ishlari boʻyicha komissiyalar” degan soʻzlar “Bolalar masalalari boʻyicha milliy komissiya hamda Bolalar masalalari boʻyicha Qoraqalpogʻiston Respublikasi, viloyatlar va Toshkent shahar hamda tuman (shahar) komissiyalari” degan soʻzlar bilan almashtirilsin.
Vazirlar Mahkamasining “Qishloq xoʻjaligiga moʻljallangan yer uchastkalarini ijaraga berish tartibiga doir normativ-huquqiy hujjatlarni tasdiqlash toʻgʻrisida” 2021-yil 24-noyabrdagi 709-son qaroriga “Yoshlar daftari” va xorijdan qaytib kelgan mehnat migrantlari roʻyxatiga kiritilgan yoshlarga yer uchastkalarini ajratish hamda ularning bandligini taʼminlashga qaratilgan oʻzgartirish va qoʻshimchalar kiritish haqida
(resolution, 2025-12-16)

Paxta va gʻalladan qisqartirilayotgan yer maydonlarida bogʻdorchilik, uzumchilik, poliz va sabzavotchilik, dukkakli va moyli ekinlarni yetishtirishda fuqarolarga, “Temir daftar”, “Ayollar daftari” va “Yoshlar daftari”da roʻyxatda turgan ehtiyojmand oilalarga hamda xorijdan qaytib kelgan mehnat migrantlariga dehqon xoʻjaligini yuritish uchun yer uchastkalarini ochiq elektron tanlov orqali ijaraga berish tizimi joriy etilgan. Shu bilan birga, “Yoshlar daftari” va xorijdan qaytib kelgan mehnat migrantlari roʻyxatiga kiritilgan yoshlarga dehqon xoʻjaligini yuritish uchun yer uchastkalarini ajratishda ochiq elektron tanlovlarda ustuvorlikni taʼminlovchi mezonlarni takomillashtirish zarurati mavjud. “Yoshlar daftari” va xorijdan qaytib kelgan mehnat migrantlari roʻyxatiga kiritilgan yoshlarga yer uchastkalarini ajratish hamda ularning bandligini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Qishloq xoʻjaligiga moʻljallangan yer uchastkalarini ijaraga berish tartibiga doir normativ-huquqiy hujjatlarni tasdiqlash toʻgʻrisida” 2021-yil 24-noyabrdagi 709-son qaroriga quyidagilarni nazarda tutuvchi oʻzgartirish va qoʻshimchalar kiritilsin: “Yoshlar daftari” va xorijdan qaytib kelgan mehnat migrantlari roʻyxatiga kiritilgan yoshlarga dehqon xoʻjaligini yuritish uchun yer uchastkalarini ochiq elektron tanlov orqali ijaraga berish; ochiq elektron tanlov orqali “Yoshlar daftari” va xorijdan qaytib kelgan mehnat migrantlari roʻyxatiga kiritilgan yoshlarga yer uchastkalarini ajratishda soddalashtirilgan tartibni joriy etish. 2. Mazkur qarorning bajarilishini nazorat qilish Oʻzbekiston Respublikasi qishloq xoʻjaligi vaziri A.B. Voitov zimmasiga yuklansin. 2. 31-ilovada: 3-band qoʻyidagi tahrirda bayon etilsin: “3. Jismoniy va yuridik shaxslar tomonidan tanlovda ijara huquqini yutib olish uchun koʻproq ball toʻplash maqsadida ixtiyoriy ravishda oʻz zimmasiga olingan qoʻshimcha toʻlovlar qishloq xoʻjaligiga moʻljallangan yer uchastkalarining ijara davri muddatiga teng taqsimlangan holda toʻlanadi va tegishli tuman (shahar) budjetiga yoʻnaltiriladi”.
Ijtimoiy himoyaga muhtoj aholi qatlamlarini moddiy qoʻllab-quvvatlashga doir qoʻshimcha chora-tadbirlar toʻgʻrisida
(decree, 2024-05-02)

Aholi turmush darajasini oshirishga qaratilgan chora-tadbirlar izchilligini taʼminlash, fuqarolarni ijtimoiy himoya qilish va moddiy qoʻllab-quvvatlash hamda pensiya va nafaqalar miqdorlari rasman belgilangan eng kam isteʼmol xarajatlaridan oz boʻlmasligini taʼminlash maqsadida: 1. 2024-yil 1-maydan boshlab: zarur ish stajiga ega boʻlmagan keksa yoshdagi fuqarolarga beriladigan nafaqa miqdori — oyiga 648 000 soʻm; ish staji toʻliq boʻlmagan chogʻdagi yoshga doir pensiyaning eng kam miqdori qoʻshimcha toʻlovni hisobga olgan holda — oyiga 648 000 soʻm; oʻzgalar parvarishiga muhtoj nogironligi boʻlgan 18 yoshgacha bolalarning parvarishi bilan band boʻlgan bolaning qonuniy vakiliga beriladigan nafaqa miqdori — oyiga 648 000 soʻm; boquvchisini yoʻqotganlik nafaqasi oluvchilarning bir nafar mehnatga qobiliyatsiz oila aʼzosi uchun nafaqa miqdori — oyiga 648 000 soʻm va keyingi har bir mehnatga qobiliyatsiz oila aʼzosi uchun — 212 000 soʻm etib belgilansin; boquvchisini yoʻqotganlik pensiyasi oluvchilarning bir nafar mehnatga qobiliyatsiz oila aʼzosi uchun pensiyaning eng kam miqdori — oyiga 648 000 soʻm etib belgilansin va keyingi har bir mehnatga qobiliyatsiz oila aʼzosi uchun amaldagi tartibga muvofiq pensiya toʻlansin. 2. Pensiyalar va nafaqalar miqdorlarini oshirish bilan bogʻliq xarajatlar Davlat budjeti hamda Iqtisodiyot va moliya vazirligi huzuridagi budjetdan tashqari Pensiya jamgʻarmasi mablagʻlari hisobidan qoplansin. 3. Iqtisodiyot va moliya vazirligi Oʻzbekiston Milliy axborot agentligi, Oʻzbekiston Milliy teleradiokompaniyasi, Axborot va ommaviy kommunikatsiyalar agentligi bilan birgalikda ushbu Farmonning maqsadi, vazifalari va undan kutilayotgan natijalarni ommaviy axborot vositalari, Internet va ijtimoiy tarmoqlarda keng yoritish ishlarini tashkil qilsin. 4. Mazkur Farmonning ijrosini taʼminlash uchun masʼul va shaxsiy javobgar etib Bosh vazir oʻrinbosari J.A. Qoʻchqorov belgilansin. Farmon ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Soliq hisobotining shakllarini tasdiqlash toʻgʻrisida”gi qarorning 1 — 9-ilovalariga oʻzgartirishlar kiritish haqida
(order, 2023-07-24)

Oʻzbekiston Respublikasining 2022-yil 30-dekabrdagi OʻRQ-812-son “Soliq va budjet siyosatining 2023-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuni, Oʻzbekiston Respublikasi Prezidentining 2022-yil 30-dekabrdagi PQ-471-son “Oʻzbekiston Respublikasining “2023-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida”gi hamda 2022-yil 21-apreldagi PQ-214-son “Kasanachilikni rivojlantirish asosida aholi bandligini taʼminlashga doir qoʻshimcha chora-tadbirlar toʻgʻrisida”gi qarorlariga muvofiq buyuraman: 1. Oʻzbekiston Respublikasi Davlat soliq qoʻmitasining 2020-yil 28-yanvardagi 2020-03-son “Soliq hisobotining shakllarini tasdiqlash toʻgʻrisida”gi qarorining (roʻyxat raqami 3221, 2020-yil 24-fevral) (Qonun hujjatlari maʼlumotlari milliy bazasi, 24.02.2020-y., 10/20/3221/0203-son) 1 — 9-ilovalari ilovaga muvofiq tahrirda bayon etilsin. 2. Mazkur qaror rasmiy eʼlon qilingan kundan eʼtiboran kuchga kiradi. Qoʻshilgan qiymat soligʻi boʻyicha soliq hisoboti shakllari 1-ilovaga muvofiq. Aksiz soligʻi boʻyicha soliq hisoboti shakllari 2-ilovaga muvofiq. Foyda soligʻi boʻyicha soliq hisoboti shakllari 3-ilovaga muvofiq. Jismoniy shaxslardan olinadigan daromad soligʻi va ijtimoiy soliq boʻyicha soliq hisoboti shakllari 4-ilovaga muvofiq. Yer qaʼridan foydalanganlik uchun soliq boʻyicha soliq hisoboti shakllari 5-ilovaga muvofiq. Suv resurslaridan foydalanganlik uchun soliq hisoboti shakllari 6-ilovaga muvofiq. Yuridik shaxslarning mol-mulkiga solinadigan soliq boʻyicha soliq hisoboti shakllari 7-ilovaga muvofiq. Yuridik shaxslardan olinadigan yer soligʻi boʻyicha soliq hisoboti shakllari 8-ilovaga muvofiq. Aylanmadan olinadigan soliq boʻyicha soliq hisoboti shakllari 9-ilovaga muvofiq.
Tuproq bonitirovkasi ishlarini oʻtkazish va hujjatlarini tasdiqlash tartibi toʻgʻrisidagi nizomga oʻzgartirishlar kiritish haqida
(order, 2023-07-24)

Oʻzbekiston Respublikasi Prezidentining 2020-yil 7-sentabrdagi PF-6061-son “Yer hisobi va davlat kadastrlarini yuritish tizimini tubdan takomillashtirish chora-tadbirlari toʻgʻrisida”gi Farmoni va Oʻzbekiston Respublikasi Prezidentining 2020-yil 7-sentabrdagi PQ-4819-son “Oʻzbekiston Respublikasi Davlat soliq qoʻmitasi huzuridagi Kadastr agentligi faoliyatini tashkil etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining 2013-yil 30-oktabrdagi 21-son qarori (roʻyxat raqami 2521, 2013-yil 7-noyabr) (Oʻzbekiston Respublikasi qonun hujjatlari toʻplami, 2013-y., 45-son, 596-modda) bilan tasdiqlangan Tuproq bonitirovkasi ishlarini oʻtkazish va hujjatlarini tasdiqlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Iqtisodiyot va moliya vazirligi hamda Oʻzbekiston fermer, dehqon xoʻjaliklari va tomorqa yer egalari kengashi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi 1. 1-bandning uchinchi va toʻrtinchi xatboshilari quyidagi tahrirda bayon etilsin: “tuproq bonitirovkasi ishlari buyurtmachisi — Oʻzbekiston Respublikasi Qishloq xoʻjaligi vazirligi (bundan buyon matnda Qishloq xoʻjaligi vazirligi deb yuritiladi); tuproq bonitirovkasi ishlari bajaruvchisi — Qishloq xoʻjaligi vazirligi tasarrufidagi tashkilotlar.”. 2. 5, 13, 18-bandlardagi “Davyergeodezkadastr qoʻmitasi” degan soʻzlar “Qishloq xoʻjaligi vazirligi” degan soʻzlar bilan almashtirilsin. 3. 6-band, 8-bandning yettinchi xatboshisi, 12-bandning toʻrtinchi xatboshisi va 24-banddagi “Davyergeodezkadastr qoʻmitasining” degan soʻzlar “Qishloq xoʻjaligi vazirligining” degan soʻzlar bilan almashtirilsin. 4. 10-banddagi “tuman yer resurslari va davlat kadastri boʻlimi boshligʻi (rais oʻrinbosari), tuman qishloq xoʻjaligi boʻlimi” degan soʻzlar “tuman qishloq xoʻjaligi boʻlimi boshligʻi (rais oʻrinbosari)” degan soʻzlar bilan almashtirilsin. 5. 14-bandning oltinchi xatboshisidagi “tuman yer resurslari va davlat kadastri boʻlimidan” degan soʻzlar “tuman qishloq xoʻjaligi boʻlimidan” degan soʻzlar bilan almashtirilsin. 6. 21-banddagi “(viloyat yer resurslari va davlat kadastri boshqarmasi)” degan soʻzlar “(viloyat qishloq xoʻjaligi boshqarmasi)” degan soʻzlar bilan almashtirilsin. 7. 29-banddagi “Davyergeodezkadastr qoʻmitasi yoki uning hududiy boshqarma (boʻlim)lari” degan soʻzlar “Qishloq xoʻjaligi vazirligi yoki uning hududiy boshqarma (boʻlim)lari” degan soʻzlar bilan almashtirilsin.
“Utilizatsiya qilingan tabiiy (mashʼal) gaz boʻyicha yer qaʼridan foydalanganlik uchun soliqni toʻlash tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishni oʻz kuchini yoʻqotgan deb topish toʻgʻrisida
(order, 2023-07-24)

Oʻzbekiston Respublikasining Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Moliya vazirligi va Davlat soliq qoʻmitasining 2010-yil 21-iyundagi 49, 2010-25-son “Utilizatsiya qilingan tabiiy (mashʼal) gaz boʻyicha yer qaʼridan foydalanganlik uchun soliqni toʻlash tartibi toʻgʻrisidagi nizomni tasdiqlash haqida”gi qarori (roʻyxat raqami 2122, 2010-yil 17-iyul) (Oʻzbekiston Respublikasi qonun hujjatlari toʻplami, 2010-y., 28-29-son, 240-modda). 2. Oʻzbekiston Respublikasi Moliya vazirligi va Davlat soliq qoʻmitasining 2016-yil 6-iyundagi 43, 2016-22-son “Utilizatsiya qilingan tabiiy (mashʼal) gaz boʻyicha yer qaʼridan foydalanganlik uchun soliqni toʻlash tartibi toʻgʻrisidagi nizomning 6-bandiga oʻzgartirish kiritish haqida”gi qarori (roʻyxat raqami 2122-1, 2016-yil 14-iyun) (Oʻzbekiston Respublikasi qonun hujjatlari toʻplami, 2016-y., 24-son, 301-modda).
Korporativ buyurtmachilarning xarid komissiyalari tomonidan dastlabki malaka tanlovini oʻtkazish tartibi toʻgʻrisidagi namunaviy nizomga oʻzgartirishlar kiritish haqida
(resolution, 2023-07-24)

Oʻzbekiston Respublikasining “Toʻlovga qobiliyatsizlik toʻgʻrisida”gi Qonuniga muvofiq, Oʻzbekiston Respublikasi Davlat aktivlarini boshqarish agentligi hamda Iqtisodiyot va moliya vazirligi qaror qiladi: 1. Oʻzbekiston Respublikasi Davlat aktivlarini boshqarish agentligi va Moliya vazirligining 2021-yil 13-sentabrdagi 01/11-07/13 va 53-son qarori (roʻyxat raqami 3324, 2021-yil 9-oktabr) (Qonunchilik maʼlumotlari milliy bazasi, 09.10.2021-y., 10/21/3324/0946-son) bilan tasdiqlangan Korporativ buyurtmachilarning xarid komissiyalari tomonidan dastlabki malaka tanlovini oʻtkazish tartibi toʻgʻrisidagi namunaviy nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Ushbu Namunaviy nizom korporativ buyurtmachilarning xarid komissiyalari tomonidan xarid qilish tartib-taomillarida ishtirok etish uchun salohiyatli (potensial) ishtirokchilarning dastlabki malaka tanlovini tashkil etish, oʻtkazish tartibi hamda ularning ishonchliligini baholash mezonlarini belgilaydi.”. 2. 14-bandning sakkizinchi xatboshisi va 16-bandning uchinchi xatboshisidagi “bankrotlik” degan soʻz “toʻlovga qobiliyatsizlik” degan soʻzlar bilan almashtirilsin.
“Sugʻurtalovchining muvaqqat maʼmuriyati toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2023-07-24)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi moliya vazirining 2009-yil 20-noyabrdagi 108-son “Sugʻurtalovchining muvaqqat maʼmuriyati toʻgʻrisidagi nizomni tasdiqlash haqida”gi buyrugʻiga (roʻyxat raqami 2058, 2009-yil 22-dekabr) (Oʻzbekiston Respublikasi qonun hujjatlari toʻplami, 2009-y., 52-son, 582-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning muqaddimasidan “(Oʻzbekiston Respublikasi Oliy Majlisining Axborotnomasi, 2002-y., 4-5-son, 68-modda)” degan soʻzlar chiqarib tashlansin. 2. Nizomda: a) muqaddimadan “Oʻzbekiston Respublikasining “Sugʻurta faoliyati toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 2002-y., 4-5-son, 68-modda) muvofiq” degan soʻzlar chiqarib tashlansin; b) 3-banddagi “Moliya vazirligining (bundan buyon matnda Moliya vazirligi deb yuritiladi)” degan soʻzlar “Iqtisodiyot va moliya vazirligining (bundan buyon matnda vakolatli davlat organi deb yuritiladi)” degan soʻzlar bilan almashtirilsin; v) 8-banddagi “Moliya vazirligi” degan soʻzlar “vakolatli davlat organi” degan soʻzlar bilan almashtirilsin; g) 17-banddagi “(Moliya vazirligi, sugʻurtalovchini tugatish toʻgʻrisidagi Moliya vazirligining arizasi yoʻllangan sud va sugʻurtalovchi uchun bittadan)” degan soʻzlar “(vakolatli davlat organi, sugʻurtalovchini tugatish toʻgʻrisidagi ariza yoʻllangan sud va sugʻurtalovchi uchun bittadan)” degan soʻzlar bilan almashtirilsin; d) 18-banddagi “Moliya vazirligiga” va “Moliya vazirligining arizasi” degan soʻzlar tegishli ravishda “vakolatli davlat organiga” va “ariza” degan soʻzlar bilan almashtirilsin; e) 20-bandning toʻrtinchi xatboshisidagi “Moliya vazirligining” degan soʻzlar “vakolatli davlat organining” degan soʻzlar bilan almashtirilsin.